Source: https://www.riigiteataja.ee/akt/428112018007?leiaKehtiv
Timestamp: 2020-02-19 14:59:53+00:00
Document Index: 4720631

Matched Legal Cases: ['§ 4', '§ 5', '§ 6', '§ 7', '§ 8', '§ 11', '§ 12', '§ 22', '§ 8', '§ 15', '§ 4', '§ 5', '§ 6', '§ 7', '§ 8', '§ 11', '§ 12']

Huvihariduse ja huvitegevuse toetuse andmise kord – Riigi Teataja
Huvihariduse ja huvitegevuse toetuse andmise kord
Huvihariduse ja huvitegevuse toetuse andmise kord - sisukord
§ 4 Huvihariduse ja huvitegevuse toetuste liigid
§ 5 Tegevustoetuse taotlemise ja andmise üldpõhimõtted
§ 6 Õppuritoetuse taotlemise ja andmise üldpõhimõtted
§ 7 Transporditoetuse taotlemise ja andmise üldpõhimõtted
§ 8 Andeka noore toetuse taotlemise ja andmise üldpõhimõtted
§ 11 Lepingu sõlmimine ja toetuse väljamaksmine
§ 12 Tegevustoetuse aruandlus
RT IV, 26.09.2019, 29
Vastu võetud 15.11.2018 nr 52
RT IV, 28.11.2018, 7
18.09.2019 RT IV, 26.09.2019, 3 01.10.2019
Määrus kehtestatakse kohaliku omavalitsuse korralduse seaduse § 22 lõike 1 punkti 5 ja noorsootöö seaduse § 8 punkti 2 ja § 15¹ alusel.
(1) Määrusega kehtestatakse Põlva valla eelarvest rahvastikuregistri andmetel Põlva vallas elavatele ja õppivatele 7–19-aastastele lastele ja noortele (edaspidi õppur) huvihariduse ja huvitegevuse läbiviimseks ja selles osalemiseks toetuse taotlemise, taotluse menetlemise, toetuse andmise ning toetuse kasutamise järelevalve tingimused ja kord.
(2) Käesolevat määrust ei kohaldata Põlva Vallavalitsuse (edaspidi vallavalitsus) hallatavate asutuste suhtes.
(3) Ühe õppuri kohta ei saa samaaegselt taotleda tegevustoetust, õppuritoetust ja transporditoetust.
(4) Toetuse saamiseks esitab taotleja vallavalitsusele taotluse Põlva valla eelarvest mittetulundusliku tegevuse, huvihariduse ja huvitegevuse ning kultuuri-, spordi-, hariduse- ja noorsootööprojektide toetuste taotlemise ja menetlemise andmekogu (edaspidi andmekogu) kaudu veebilehel https://piksel.ee/spoku/polva.
[RT IV, 26.09.2019, 3 - jõust. 01.10.2019]
1) lastele ja noortele suunatud kultuurilise, sportliku või muu vaba aja tegevuse arendamine Põlva vallas;
2) vaba aja sisustamiseks paremate võimaluste ning tingimuste loomine;
3) süsteemse ja juhendatud huvihariduse ja huvitegevuse kättesaadavuse ning mitmekesisuse parendamine, et suurendada õppurite võimalusi omandada teadmisi ja oskusi valitud valdkonnas ning vähendada õppurite arengut takistavaid kitsaskohti.
1) huvikool on huvihariduse omandamise võimalusi pakkuv haridusasutus;
2) huvihariduse ja huvitegevuse pakkujad on kõik äriregistris registreeritud juriidilised isikud, kes võimaldavad Põlva valla lastel ja noortel osaleda huvihariduses ja huvitegevuses;
3) huvitegevus on süsteemne juhendatud tegevus vaba tahte alusel õppetööst vabal ajal, et omandada teadmised ja oskused valitud valdkonnas;
4) õppurid on rahvastikuregistri andmetel Põlva vallas elavad ja õppivad 7–19-aastased lapsed ja noored, kes osalevad huvihariduses ja huvitegevuses.
§ 4. Huvihariduse ja huvitegevuse toetuste liigid
Huvihariduse ja huvitegevuse toetuse liigid on:
2) õppuritoetus;
3) transporditoetus;
4) andeka noore toetus.
§ 5. Tegevustoetuse taotlemise ja andmise üldpõhimõtted
(1) Tegevustoetust saab taotleda Põlva valla haldusterritooriumil tegutsev mittetulundusühing, mis võib olla erahuvikooli pidaja.
(2) Tegevustoetust saab taotleda juhul, kui huviharidust või huvitegevust pakutakse Põlva valla territooriumil Põlva valla õppuritele. Toetatav tegevus peab olema kooskõlas Põlva valla arengukavaga ja Põlva valla huvihariduse ning huvitegevuse kavaga.
(3) Taotlus esitatakse hiljemalt 1. detsembril. 2018. aastal esitatakse taotlus hiljemalt 15. detsembril.
(4) Toetus antakse toetuse andmise aasta 1. jaanuari seisuga taotleja õppurite nimekirjas oleva iga 7–19-aastase liikme kohta, kes osaleb huvitegevuses vähemalt üheksa kuud kaks korda nädalas. Toetus antakse üheks eelarveaastaks pearaha põhimõttel järgmiselt:
1) 7–13-aastased õppurid;
2) 14–19-aastased õppurid.
(5) Taotlejatele, kes on Põlva valla haldusterritooriumil tegutsenud taotluse esitamise hetkeks vähem kui üks aasta, antakse toetust koefitsiendiga 0,5.
(6) Tegevustoetust võib kasutada esmajärjekorras treenerite/juhendajate/õpetajate tasustamiseks ning huvihariduseks ja huvitegevuseks kasutatavate ruumide/ehitiste üürimiseks. Kui nimetatud tingimused on täidetud, võib toetust kasutada ka muudeks huvitegevuse kuludeks (töövahendite, õppematerjalide soetamine, võistlussõidud, õppelaagrid, inventari hankimine, osalustasud, jms).
(7) Toetuse taotluses esitatakse taotleja ja taotletava toetuse andmed.
(8) Taotluses esitatavate andmete koosseis kehtestatakse andmekogu põhimääruses.
§ 6. Õppuritoetuse taotlemise ja andmise üldpõhimõtted
(1) Õppuritoetust antakse õppuri õppekoha kulude katmiseks, kui õppur osaleb huvihariduses või huvitegevuses väljaspool Põlva valda ning selle suurus on kuni 75% õppekoha maksumuse määrast. Õppuritoetust antakse õppuri osalemiseks ühes huvikoolis või huviringis.
(2) Õppuritoetust saab taotleda õppuri vanem ja alates 18. eluaastast õppur ise, kui:
1) Põlva valla huvikoolis või haldusterritooriumil puudub vastava huvihariduse või huvitegevuse erialal õppimise võimalus;
2) õppur osaleb huvihariduses või huvitegevuses väljapool Põlva valda ja see asub tema elukohale lähemal kui Põlva vallas pakutav teenus;
(3) Taotlus õppekoha kulude katmiseks jaanuarist maini esitatakse hiljemalt 1. märtsil. Taotlus õppekoha kulude katmiseks septembrist detsembrini esitatakse hiljemalt 1. novembril.
§ 7. Transporditoetuse taotlemise ja andmise üldpõhimõtted
(1) Transporditoetust makstakse huvihariduses ja huvitegevuses osaleja transpordikulude katmiseks. Transporditoetust antakse õppuri osalemiseks ühes huvikoolis või huviringis.
(2) Transporditoetust saab taotleda õppuri vanem ja alates 18. eluaastast õppur ise juhul, kui Põlva valla huvikoolis või haldusterritooriumil puudub vastava huvihariduse või huvitegevuse erialal õppimise võimalus või esinevad muud põhjendatud asjaolud.
(3) Taotlus transpordikulude katmiseks jaanuarist maini esitatakse hiljemalt 1. märtsil. Taotlus transpordikulude katmiseks septembrist detsembrini esitatakse hiljemalt 1. novembril.
§ 8. Andeka noore toetuse taotlemise ja andmise üldpõhimõtted
(1) Andeka noore toetust antakse Põlva vallas huvihariduses või huvitegevuses osaleva õppuri või noore osalemiseks rahvusvahelisel üritusel (võistlus, laager, konkurss, haridus- või noorteprogramm), mis toetab tema võimetekohast arengut. Toetust antakse ka õppurile või noorele, kes on toetuse eraldamise aastal Eesti noortekoondise liige omas vanuseklassis või Eesti esinduskollektiivi liige omas vanuserühmas.
(2) Andeka noore toetust saab taotleda õppuri vanem, alates 18. eluaastast õppur ise või huvihariduse ja huvitegevuse pakkuja.
(3) Taotluses märgitakse andmed taotleja kohta, taotletav summa ja toetuse kasutamise eesmärk ja põhjendused.
(1) Vallavalitsuse haridus- ja kultuuriosakonna ametnik (edaspidi menetleja) kontrollib esitatud taotluse nõuetekohasust, selles esitatud andmete õigsust ja taotleja nõuetele vastavust ning esitab vallavalitsusele ettepaneku toetuse määramiseks.
(1) Tegevustoetuse andmise või taotluse rahuldamata jätmise otsustab vallavalitsus 30 päeva jooksul Põlva valla eelarve vastuvõtmisest.
(2) Õppuritoetuse ja transporditoetuse andmise või taotluse rahuldamata jätmise otsustab vallavalitsus 30 päeva jooksul arvates taotluse esitamise tähtajast.
(3) Andeka noore toetuse andmise või taotluse rahuldamata jätmise otsustab vallavalitsus 30 päeva jooksul arvates taotluse esitamisest.
(4) Vallavalitsusel on õigus rahuldada taotlus osaliselt.
(5) Taotluse võib jätta rahuldamata kui:
3) taotluses nimetatud tegevus ei toeta käesoleva määrusega sätestatud toetuse andmise eesmärke ja otstarvet;
(6) Taotlejat teavitatakse toetuse andmise otsusest või taotluse rahuldamata jätmisest kirjalikult posti või e-posti teel 14 päeva jooksul arvates vastava otsuse tegemist.
(7) Teave tegevustoetuse saajate kohta avalikustatakse veebilehel.
§ 11. Lepingu sõlmimine ja toetuse väljamaksmine
(1) Tegevustoetuse väljamaksmist ja kasutamist reguleerib käesolev määrus ning vallavalitsuse ja toetuse saaja vahel sõlmitud toetuse kasutamise leping.
(4) Õppuritoetus, transporditoetus ja andeka noore toetus makstakse välja korralduse alusel.
§ 12. Tegevustoetuse aruandlus
(1) Tegevustoetuse saaja esitab vallavalitsusele andmekogu kaudu toetuse kasutamise kohta aruande koos kulu- ja maksedokumentidega hiljemalt toetuse kasutamisele järgneva aasta 15. jaanuaril toetuse kasutamise lepingus sätestatud korras.
(2) Järelevalve käigus kontrollitakse eelkõige toetuse kasutamise sihipärasust, õppuri osalemist ja omapoolse osalustasu tasumist huvihariduses ja huvitegevuses ning käesolevas määruses sätestatud kohustustest kinnipidamist.
(3) Toetuse saajalt võib toetuse osaliselt või täies mahus tagasi nõuda, kui järelevalve käigus või muul moel ilmneb vähemalt üks järgmistest asjaoludest:
6) muudel lepingus sätestatud juhtudel või põhjendatud asjaoludel.
(4) Toetuse tagasinõudmisel lõpetab vallavalitsus ühepoolselt tegevustoetuse saajaga lepingu.
[Kehtetu - RT IV, 26.09.2019, 3 - jõust. 01.10.2019]
3) [Käesolevast tekstist välja jäetud].
4) [Käesolevast tekstist välja jäetud].